ኣብዚ ሰሙን ብዙሓት ሃገራት ነቲ ሕማም ንምቁጽጻር ስጉምቲ ወሲደን ኣብ ሞንጎ እዚ ሰሙን፡ ትካል ጥዕና ዓለም ኮሮናቫይረስ ዓለማዊ ለበዳ ምዃኑ ብወግዒ ኣዊጁ። ብመሰረት ሕጂ ወጺኡ ዘሎ ጸብጻብ፡ ዛጊት ብደረጃ ዓለም፡ ልዕሊ 125,000 ሰባት በቲ ቫይረስ ክልከፉ እንከለው፡ ልዕሊ 4,600 ሞይቶም እዮም። ኮሮናቫይረስ ኣብ ኢትዮጵያ ከምዝኣተወ ሚንስትሪ ጥዕና ኣፍሊጡ ዕለታዊ ምዕባለታት ኮሮና-ቫይረስ እንታይ ይመስል ብሰሉስ፡ ጥልያን መላእ ህዝቢ ሃገራ ካብ ገዝኡ ከይወጽእ ኣዚዛ። ፖሊስ ድማ ሰባት ገዝኦም ዓጽዮም ከም ዝተጠቀመጡ ንከረጋግጽ ኣብ ጎደናታት ሓለዋ ይገብሩ ኣለው። እዚ ድሕሪ ካልኣይ ኲናት ዓለም ንፈለማ እዋን ዝተኸሰተ ፍጻመ'ዩ። ካብ ፋርማሲታትን ምኽዝናት መግብን ወጻኢ፡ ሬስቶራንት፣ ካፌታት፣ ቤተ-መዘክርን ክዕጸው ተገይሩ። በጻሕቲ ዓዲ'ውን ብቕልጡፍ ክወጽኡ ተነጊሩዎም። ምንጪ ስእሊ, Getty Images መግለጺ ስእሊ, ፖሊስ ካታላን ኣብ ሓለዋ ኣብ ኤውሮጳ ዳርጋ ስሩዕ ምንቅስቓስ ሚልዮናት ሰባት ንግዝኡ ተገዲቡ ኣሎ፤ ኣውስትርያ፣ ፈረንሳ፣ ዴንማርክን ኖርወይን ኣብያተ ትምህርትን ዩኒቨርሲቲታትን ዓጽየን ኣለዋ። ኣብ ገሊአን፡ ማእከላት ስፖርት፣ ሬስቶራንት፣ ለይታዊ ተልሂት፣ ቤተንባብን ቤተመዘክርን'ውን ተዓጽዮም። ስጳና፡ ካብ ጥልያን ቀጺላ ብኮሮናቫይረስ ኣዝያ ዝተጠቕዐት ኤውሮጳዊት ሃገር እያ። በዚ ምኽንያት ምንቅስቓሰን ኣብ ዝተገደባ ከተማታት፡ እታ ሃገር ኣዋጅ ህጹጽ ግዘ ኣዊጃ። ንቆልዑ፡ ብዛዕባ ኮሮናቫይረስ ብኸመይ ክንምዕዶም ንኽእል?
